《安晚偶成》
宋代·郑清之

五物中间着一翁，园廛随分可支筇。
章施采服花妆露，戛击鸣支竹啸风。
疏种密栽观木渐，浅流深浚养泉蒙。
眼前丘壑无佳句，自哂诗肠苦未穷。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。